Cazul celor doi frați dispăruți în Munții Făgăraș și găsiți fără viață zilele trecute naște tensiuni maxime între salvamonțiștii din Brașov și jandarmii montani.

Salvamontiștii sunt supărați deoarece jandarmii montani sunt mult mai preocupați cu livrarea informației, a fotografiilor de la finalul acțiunii decât salvarea persoanelor. Munca salvamontiștilor nu este apreciată la nivelul corespunzător.

Acest caz nu este singular, existând tot timpul un conflict de imagine între Salvamont și Jandarmerie.

Contactat telefonic, unul dintre salvamontiștii de la echipa Zărnești - Brașov ne-a declarat că jandarmii montani nu sunt specializați în salvarea oamenilor, structura având posibilitatea doar de a transporta persoanele decedate sau persoane care nu sunt rănite.

Astfel, întreaga muncă cade în mâinile salvamontiștilor, viețile oamenilor depinzând de efortul lor.

În cazul fraților dispăruți, salvamontistul Pivoda Ioan consideră că structurile din județul Brașov nu s-au organizat cum ar fi trebuit în căutarea persoanelor dispărute.

Astfel, la finalul fiecărei acțiuni la care salvamontiștii participă, jandarmii montani își asumă rolul de salvatori.